Pentru că a primit amenințări pe telefonul de mobil o femeie și-a dat prietenul de 29 de ani din Dornești pe mâna Poliției
La data de 11 martie în jurul orei 11.00, Poliția orașului Vicovu de Sus a fost sesizată direct de cătreo femeie că a fost ameninţată cu acte de violenţă de prietenul său de 29 ani, din comuna Dorneşti, satul Iaz. Din declaraţia petentei a rezultat faptul că a avut o relaţie de prietenie de aproximativ patru ani cu bărbatul din sat Iaz, comuna Dorneşti. Întrucât între cei doi au existat unele neînţelegeri, iar petenta nu a mai dorit să continue relaţia cu acesta. Bărbatul de 29 ani nu a fost de acord cu decizia petentei şi i-a trimis mai multe mesaje de ameninţare pe telefonul mobil. S-a procedat la întocmirea formularului de evaluare a riscului, iar prin prisma răspunsurilor oferite de către femeie, a rezultat faptul că există risc iminent asupra vieții, sănătății și integrității corporale a persoanei vătămate. Astfel, s-a procedat la emiterea ordinului de protecție provizoriu pe o perioadă de 5 zile. Femeia nu a dorit să formulat plângere penală împotriva bărbatului de 29 ani, pentru săvârşirea infracţiunii de ameninţare, ci doar emiterea unui ordin de protecție provizoriu. Polițiștii au emis ordinul de protecţie provizoriu din data de 11 martie 2024 prin care bărbatul de 29 ani a fost obligat să nu se apropie la o distanţă mai mică de 100 metri de petentă şi de locuinţa acesteia.